સૂત્રોના જણાવ્યા અનુસાર તબીબોનાં પણ નિવેદનો લેવામાં આવ્યાં છે. એસઆઇટીએ ધરપકડ કરાયેલા ભરત બારોટનું બાઇક કબજે લીધું છે તેમજ ચિરાગ પરમારની કાર પણ કબજે લીધી છે. કારની ચકાસણી કરવા માટે એસઆઇટીએ એફએસએલની મદદ લીધી છે. તો બીજી મહેસાણા જિલ્લા પોલીસ વડાએ હેડકોન્સ્ટેબલ ચિરાગ પરમારને સસ્પેન્ડ કર્યો છે. ધરપકડ કરવામાં આવેલા ત્રણેય આરોપી ચિરાગ પરમાર, ભરત બારોટ અને જિગર બારોટનાં રિમાન્ડ પૂરાં થતાં તેમને આવતી કાલે મહેસાણાની સેશન્સ કોર્ટમાં રજૂ કરવામાં આવશે.